La Casa de Cultura acull dues noves actuacions de l’Agrupació Musical Los Silos
2025-07-24

Intens cap de setmana el que viurà l’Agrupació Musical Los Silos els dies 12 i 13 de maig. Tots dos dies, l’entitat burjassotera serà amfitriona de sengles Festivals Comarcals, d’orquestres i de bandes sènior, respectivament, que tindran lloc en el Saló d’Actes de la Casa de Cultura de Burjassot amb entrada lliure fins a completar aforament.

La primera cita serà el dissabte 12 de maig a les 19 hores, moment en el qual començarà el Festival Comarcal d’Orquestres en el qual, a més de l’Orquestra Simfònica de l’Agrupació Musical Los Silos, es comptarà amb la participació de l’Orquestra Casino Musical de Godella.

Per la seua banda, el diumenge 13 de maig a les 12 hores, seran la Banda Sènior de l’Agrupació Musical Los Silos i de l’Agrupació Musical de Rocafort les que es pugen a l’escenari del Saló d’Actes de la Casa de Cultura. En aquest cas, ambdues són les participants en el Festival Comarcal de Bandes Sènior.

Indiscutiblement, la música de banda és la protagonista cultural a Burjassot el cap de setmana del 12 i el 13 de maig.